**БЕКІТЕМІН**

 **Т. Рысқұлов атындағы №25**

**Мектеп-гимназия директоры**

**\_\_\_\_\_\_\_\_\_\_\_-Р. У. Жанабаева**

***«Тіл – адамның адамдық белгісінің зоры,***

***жұмсайтын қаруының бірі****»*

 *атты 5 қыркүйек тіл мерекесіне арналған*

 *салтанатты кеш*



**Жауапты: қазақ тілі мен әдебиеті**

**пәндерінің мұғалімдері**

**Г. Айтимбетова**

**Ә. Дәрменбай**

**Қ.Құдиярова**

***«Тіл – адамның адамдық белгісінің зоры,***

***жұмсайтын қаруының бірі****»*

 *атты 5 қыркүйек тіл мерекесіне арналған*

 *салтанатты кештің бағдарламасы*

1. Фанфар.
2. Би
3. Жүргізуші шығады
4. Видеоролик
5. Көрініс. « Ел бүгіншіл, менікі ертеңгі үшін»
6. Күй
7. «Естеліктер ел есінде» А. Байтұрсынов туралы пікірлер

Слайд көрсетіледі.

1. Көрініс. «Өгіз бен Бақа»
2. Ән
3. « Тіл білімінің атасы» А. Байтұрсыновтың тіл туралы озық ойлары.
4. «Тілмен өрлер мерейім өрлесе де» Тіл туралы өлеңдер.
5. Ән.
6. Құттықтау сөз.

**Тіл- адамның адамдық белгісінің зоры, жұмсайтын қаруының бірі**



 “Ахмет Байтұрсынұлы- ұлттық тарихымызда ешкіммен салыстыруға болмайтын ерекше тұлға”.

 *Әбіш Кекілбаев*

Кештің барысы:

**Фанфар.**

**Би.**

**1-жүргізуші:** Қайырлы күн, қадірменді қонақтар, еңбегі асыл, білімі зор, ғибраты мол, ұстаздар! Білімқұмар ұрпақ!

**2-жүргізуші:** Бүгінгі күн - халқымыздың көрнекті қоғам қайраткері, кешегі Абай, Ыбырай, Шоқан салған ағартушылық, демократтық бағытты ілгері жалғастырушы ірі ғалым, көсемсөз шебері, әдебиет зерттеуші, тюрколог, дарынды ақын- аудармашы Ахмет Байтұрсынұлының туған күнімен тұспа - тұс келіп отырған,елімізде әр жылы тойланатын 5 қыркүйек «Тіл мерекесі» күні.

**Бірге:** Осы қос мерекеге орай, « Тіл- адамның адамдық белгісінің зоры,жұмсайтын қаруының бірі» атты салтанатты кешімізді бастаймыз.

**Видеоролик.**

**Көрініс. «Ел бүгіншіл, менікі -ертеңгі үшін»**

**1-жүргізуші:**

Қазақтың күйлері көп «Көңілашар»,

«Сарыжайлау» «Сарыарқаға» кеп ұласар.

 Күй қылып күллі әлемді құшаққа алған,

Қазақтың болмаған ғой тегі нашар!

**Күй. Орындайтын 10- сынып оқушысы**

**Слайд көрсетіледі.**

**2-жүргізуші**

 **«Естеліктер ел есінде» айдары бойынша Ахмет Байтұрсынов туралы пікірлер**

Өз тілімен сөйлескен, өз тілімен жазған жұрттың ұлттығы еш уақытта адамы құрымай жоғалмайды. Ұлттың сақталуына да, жоғалуына да себеп болатын нәрсенің ең қуаттысы – тілі. Сөзі жоғалған жұрттың өзі де жоғалады. Өз ұлтына басқа жұртты қосамын дегендер әуелі сол жұрттың тілін аздыруға тырысады.

\*\*\*

Егер де біз қазақ деген ұлт болып тұруды тілесек, қарнымыз ашпас қамын ойлағандай тіліміздің де сақталу қамын қатар ойлау керек.

\*\*\* Орысша оқығандар орыс сөзінің жүйесіне дағдыланып үйренген, ноғайша оқығандар ноғай сөзінің жүйесіне дағдыланып үйренген. Қазақ сөздерін алып, орыс я ноғай жүйесімен тізсе, әрине, ол нағыз қазақша болып шықпайды. Сондай кемшілік болмас үшін әр жұрт баласын әуелінде өз тілінде оқытып, өз тілінде жазу-сызу үйретіп, өз тілінің жүйесін білдіріп, жолын танытып, балалар әбден дағдыланғаннан кейін басқаша оқыта бастайды. Біз де тіліміз бұзылмай сақталуын тілесек, өзгелерше әуелі ана тілімізбен оқытып, сонан соң басқаша оқытуға тиіспіз.

\*\*\*

Тіл – адамның адамдық белгісінің зоры, жұмсайтын қаруының бірі.

\*\*\*

Сөйлегенде сөздің жүйесін, қисынын келтіріп сөйлеу қандай керек болса, жазғанда да сөздің кестесін келтіріп жазу сондай керек.

\*\*\*

Халық өмірі бір жылдап, он жылдап, хәттә жүз жылдап та емес, мың жылдап саналады. Сондай ұзақ өмірінің ішінде һәр халықтың дағдылы тұтынып келе жатқан сөздері, ол сөздерінің біріне-бірі жалғасып түзілетін дағдылы жолы, жүйесі, қисыны болады. Һәр жұрттың түрінде, тұтынған жолында, мінезінде қандай басқалық болса, тілінде һәм сондай басқалық болады.

\*\*\* Біз де тіліміз бұзылмай сақталуын тілесек, өзгелерше әуелі өз тілімізбен оқытып, онан соң басқаша оқытуы тиіс.

\*\*\* Тілдің міндеті – ақылдың аңдауын аңдaғанынша, қиялдың меңзеуін меңзегенінше, көңілдің түйін түйгенінше айтуға жарау.

\*\*\* Сырттан бірен-саран жат сөздер келсе, оны жаншып кеміріп, өз тілінің қалпына түсіріп алған – қазақ. Жат жұрттың шалығы тимесе, кәсіби, ғұрпы өзгерілмесе, жалғыз тіл өзгерілді деп айтуға тіпті жол жоқ. Қазақтың тілі өзгерген тіл деп айтуға жол жоқ болса, емлесін де қисық деп айтуға жол жоқ: қазақта тілінің табиғатына хилаф келетін емле жоқ. Еділден бастап Ертіске дейін, Оралдан бастап Ауғанға шейін қазақта тіл де бір, емле де бір.

 \*\*\* XX ғасырға шейін түріктің тілін аздырмай асыл қалпында алып келген, тіл турасындағы абырой мен алғыс қазаққа тиісті.

\*\*\* Әліп-би деген – тілдің негізгі дыбыстарына арналған таңбалардың жұмағы. Неғұрлым тіл дыбыстарына мол жетсе, арнаған дыбысқа дәл келсе, оқуға, жазуға жеңіл болса, үйретуге оңай болса, заманындағы өнер құралдарына орнатуға қолайлы болса, соғұрлым әліп-би жақсы болмақшы.

\*\*\* Қазақ әлдеқашан тілінде қандай дыбыстар бар екенін айырған, әр дыбысқа белгілеп таңба арнаған. Оқуымызға онымыз жақсы, жазуымызға тағы жақсы, үйрету жағынан орыстікінен, немістікінен, француздікінен, ағылшындікінен оңай, оңтайлы.

 \*\*\* Тіл білімі ереже жаттату түрде үйретілмей, сөздің тұлға, мағына, қисын жағын тану түрде үйрету керек. Сөздің тұлға, мағына жағын тануға керегі жоқ нәрселер тіл білімінің сабағына кірмеске тиіс.

\*\*\* Жақсы әліпби тілге шақ болу керек. Өлшенбей тігілген о жер бұ жер бойға жуыспай, қолбырап, солбырап, тұрған кең киім сияқты артық әріптері көп әліпби де қолайсыз; Бойыңды қысып, тәніңді құрыстырып тырыстырып тұрған тар киім сияқты әрпі кем әліпби қолайсыз болады.

\*\*\* Көркем сөз – көңіл тілі, жалаң сөз зейін тілі.

\*\*\* Мақал – тәжірибеден шыққан ақиқат түрінде айтылатын сөз.

\*\*\* Сөз жазатын адам әрі жазушы, әрі сыншы болуы керек.

\*\*\* Бір халықтың өз тілінде білім өнері болмаса, ол халықтың тілі бұзылып өзгерді һәм көршілес күшті халықтың тілімен әсірелеп…соған қол болады, оның ішінде жаңалықтар көбейеді. Ол кішкене ұлттарды жаңартып, жандандырылмаған ескі тілі өзінің барлық маңызын жояды һәм жылдам ұмытылады.

**1-жүргізуші:**

**Қазақ тілі мен кітабын жазған, қазақ тілінің негізін жасап,қазақ мектебінің іргетасын қалаған алғашқы адам- Ахмет. ( Сәбит Мұқанов)**

**2-жүргізуші: Ахмет Байтұрсынұлы - біріншіден қазақ тілінің тұңғыш әліппесі мен оқулықтарының авторы. Соңынан із салған жаңашыл ағартушы. Қазақ оқушыларының бірнеше буыны сауатын Байтұрсынұлының әліп-биімен ашып, ана тілін Байтұрсыновтың « Тіл құралы» арқылы оқып үйренді. ( Рабиға Сыздыкова).**

**«Тіл білімінің атасы» айдары бойынша Ахмет Байтұрсыновтың озық ойлары.**

**1-жүргізуші**

2-жүргізуші: Ахмет Байтұрсынұлы- ақын және мықты ақын. Оның өлеңдері “Қырық мысал” , “Маса”, “Үзік” деген аттармен 1912 жылдан 1922 жылға дейін бірнеше рет жарияланған. “Масаға” енген өлеңдер қараңғылық, надандық, шаруаға енжарлық, қазақты шағуға дайын тұрған жылан. Оның иесі аяқтары ұзын, сары маса болып ызыңдап, ұйықтап жатқан халқын оятпақшы.

**Көрініс «Өгіз бен Бақа»**

**Жүргізуші**

О, адамдар, қадіріне жетіңдер!
Ана тілің-анаң. Сыйлап өтіңдер!
Туған тілін танымаған көрсоқыр,
Болып өтер ертең мәңгі өкінер.
**Ән: тіл туралы \**

 **1-ЖҮРГІЗУШІ:**

**Қазақ тілі мен кітабын жазған, қазақ тілінің негізін жасап,қазақ мектебінің іргетасын қалаған алғашқы адам- Ахмет. ( Сәбит Мұқанов)**

**2-ЖҮРГІЗУШІ:**

**Ахмет Байтұрсынұлы- біріншіден қазақ тілінің тұңғыш әліппесі мен оқулықтарының авторы. Соңынан із салған жаңашыл ағартушы. Қазақ оқушыларының бірнеше буыны сауатын Байтұрсынұлының әліп-биімен ашып, ана тілін Байтұрсыновтың « Тіл құралы» арқылы оқып үйренді. ( Рабиға Сыздыкова)**

**«Тіл білімінің атасы» айдары бойынша Ахмет Байтұрсыновтың озық ойлары**

Жүргізуші:

 Қазақ тілім-өз тілім, ана тілім,
            Абай , Мұхтар сөйлеген дана тілім.
            Қастерлейді ұл-қызың мәңгі сені
            Болашағым, бақытым, дара тілім.
«Тіл –ата-баба аманаты. Ендеше ата-баба мұрасын жалғастыру, оның мәртебесін көтеру-мына баршамыздың міндетіміз, парызымыз.

 **«Тілмен өрлер мерейім өрлесе де» айдары бойынша алдарыңызда 9-сынып оқушылары тіл туралы өлеңдер.**

***Аида***

*АХМЕТ БАЙТҰРСЫНОВ РУХЫНА
Қасиет атаулының барлығы да
Халықтың кірігеді нарлығына ...
Өзіңді ұйпаса да өрттей тағдыр,
Артыңда тот шалмайтын қалды мұра.
Ана тіл ғылымының Абайысың,
Туғандай ұрпақтардың талайы үшін.
Сақтаған жүрегінің күмбезінде
Туған ел сені өлімге қалай қисын?!

Ғұлама, халық жанды ғазиз бабам!
Халқыңнан бір сәтің жоқ ажыраған.
Келесің өлмей жасап, шырақшы боп,
Ана тілі – асыл жиған қазынаға.

Алуан алыс-жақын көршіміз де
Сыйлаған, қызыққан да өршіл ізге:
Сен – Адам-Академия! Сахарада
Тарихтың бұйырғаны еншімізге!

Аққудай қайта қондың Ақкөліңе,
Қазақтың қайта отырсың қақ төрінде!
Бірінші кластықтар жазып жатыр:
“Әділдік”, “Ақиқат” деп дәптеріне!
                                                        М.Әлімбаев****Айшуақ****АНА ТІЛІМ, КҮМБІРЛЕ САРАЙЫМДА!
Тілін білген Абылай, Абайым да,
Құдырет берген ана тіл талай ұлға.
Қасиетті сол тілдің арқасында
Ерікті ел боп алысқа қарайын да.
Ана тілім, күмбірле сарайымда!

Тағдырым, даралама тілден мені,
Тіл – елмен қауыштырар іргемдегі.
Тіл – елмен табыстырар алыстағы,
Аспандатар жердегі жүрген мені.

Тілмен өрлер мерейім өрлесе де,
Тілсіз бақытын басынан ел кешер ме?
Тілер едім таусылса ақтық демім,
Жерлеңдер деп тілменен жерлесең де...*

***Бақытжан***

*Ерекше бір сән беріп көшке бүгін,
Келе жатыр жаңғырып өшкен үнім.
Ана тілім рухымды көтереді,
Самал тербеп тұрғандай текше гүлін.

Өмір кешіп басынан ала құйын,
Жат жерінде күңіренткен дара күйін;
Атамекен,
Аңсаған Ана тілін,
Арманда өткен Мысырда Фарабиім!..

Көме түсіп көкірекке кекті мұңын,
Жетпіс жылды өңгеріп өтті күнім.
Ана тілмен жазған ғой Мұса Жалил
Түн – түрмеде отырып отты жырын...

\*  \*  \**

*Алтынбек
Бәлкім, дарыр жаныңа сенің де өнер,
Сонда ғана бір жүгім жеңілденер.
Қара бұлттар айығып аспанымнан,
Күңгірт тартқан жан дүнием көңілденер.
Ана тілмен сомдалар тыныстағы үн,
Ана тілді мен дәйім пір ұстадым.

Ана тілдің жолында ұғын, балам,
Садақа ғой
Даңқ пен күміс тағың!..
                                                        М.Айтхожина
 Жанар
АХМЕТ ЖӘНЕ АНА ТІЛІ
Қазақтың әсте  елеңдер
Аз емес лағыл-жақұты ...
Ахмет, ақаң, кемеңгер –
Ана тілінің бақыты.

Ұрпағын ақын мінесе,
Ұға ма мәңгүрт,
Мақаулар?!
Алтындай қымбат мың есе
Ахмет тапқан атаулар.

Жылына емес,
Күніне
Жүз мәрте кіріп майданға,
Құдыреті бар тіліне
Құдырет қосқан пайғамбар.

Ұйқылы-ояу өмірде
Оятты ол неше жұртымды,
Сезінбес бұлай Тәңір де
Өзі жаратқан бір тілді!

Біліңіз!
Жақсы біліңіз!
Ұстаңыз есте ұдайы:
Қашан да
Ана тіліміз –
Қазақтың басты құдайы.
                                                        Қ. Мырза-Әли*

*Фариза
АРДАҚТА, АНА ТІЛІҢДІ!
(Ахмет Байтұрсынұлы монологы)

Балғын ұрпақ, жолыңа нұр тіледім,
Аулақ болғай сендерден мұң сілемі.
Ана тілін қорсынар кейбіріңнен
Жәбірленіп, жаныммен түршігемін.

Көшкен елмен өмірдің күн шуағын,
Кейде ауыр ойлардан тұншығамын.
Ана тілім – қасиетім жырымдағы,
Тілім бітсе, халқымның құрығаны.

Сәлем саған, жас буын жалғастарым,
Болашақта сендермен жалғасамын.
Тек жалғасам қазақтың тілі арқылы,
Ана тілін ауадай ардақтағын!

Сақтар болсаң халқыңды – тілді сақта,
Баға жетпес мұра жоқ тілден  басқа!
Тілден өзге жиһаздың бәрін түгел,
Базарлайсың қалтаңда ақшаң жатса!
                                                                 Ә.Сәрсенбаев*

Аяжан
*СОЛ ТІЛМЕНЕН ДҮНИЕНІ АТТАДЫМ

Сол тілменен дүниені аттадым,
Таптым бүкіл тіршіліктің атауын.
Жатты онда уыз сүті ананың,
Жатты онда аманаты атаның.

Сол тілменен махаббатқа тіл қаттым,
Сол тілменен талай гүлді жырлаттым.
Сол тілменен сәбилерді сөйлетіп,
Талайлардың көз жастарын құрғаттым.

Сол тілменен аспан көрдім, жер көрдім
Сол тілменен көгершінге жем бердім.
Сол тілменен дүниеден кетемін,
Сол тілменен дүниеге мен келдім.
                                                                  С.Мәуленов*

*\*   \*   \**

*Ей, туған тіл! Ата-анамның бал тілі!
Көп нәрсе ұқтым дүниеден туған тілім арқылы.
Анам алғаш осы тілде бесік жырын жырлаған,
Ұзақ түндер анам айтқан ертегілер тыңдағам.
Ей, туған тіл! Ертелі-кеш қуатыңмен өзіңнің,
Қаршадайдан шаттығымды, қайғымды да сезіндім.
Ей, туған тіл! Туған тілде тілек  айттым мың рет,
Ата-анамды, мен пақырды  жарылқа деп, құдірет!*

*Жүргізуші:*
  Қазағым тіліңменен жана берші.
                   Әуендетіп, әніме сала берші.
                   Мәңгі даңқың түспесін-қазақ тілі.
                   Көкейімде жатталып қала берші.

**Ән: «Қазағым». Орындайтын Сіргебай Ерсұлтан.**
    **Жүргізуші:**

Ана тілім-тірлігімнің тірегі,
Тілмен ғана кірер адам реңі.
Тілсіз қоғам-өлі мынау дүние,
Түсініксіз тылсымменен бір еді.
Ана тілім-әрекетім азығы,
Бар ғаламды танушылық қазығы,
Ой-сананың өсуінің күәсі,
Ғасырлардың кейінгіге өз үні.

  Қазақ тілім-өз тілім, ана тілім,

            Абай , Мұхтар сөйлеген дана тілім.
            Қастерлейді ұл-қызың мәңгі сені
            Болашағым, бақытым, дара тілім.

Дей келе бүгінгі 5- қыркүйек тіл мерекесіне арналған салтанатты кешімізді аяқтаймыз. Қош сау болыңыздар